WICE คาดกำไร Q4/2564 ทำนิวไฮต่อเนื่อง 8 ไตรมาสติดแตะ171 ลบ. โต 189%
WICE คาดกำไร Q4/2564 ทำนิวไฮต่อเนื่อง 8 ไตรมาสติดแตะ171 ลบ.โต 189% แนะซื้ออัพเป้าใหม่ 24 บาท 
WICE คาดกำไร Q4/2564 ทำนิวไฮต่อเนื่อง 8 ไตรมาสติดแตะ 171 ลบ. โต 189% แนะซื้ออัพเป้าใหม่ 24 บาท
31 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (31 ม.ค.2565) ว่า บริษัท ไวส์ โลจิสติกส์ จำกัด (มหาชน) หรือ WICE ระยะสั้นคาดกำไรไตรมาส 4/2564 ทำสถิติ New High ต่อเนื่องเป็นไตรมาสที่ 8 ที่ 171 ลบ. (โต 189% เทียบช่วงเดียวกันของปีก่อน, โต 6% เทียบไตรมาสก่อนหน้า) โดยอุตสาหกรรม Logistics ยังเป็นภาพที่ดีต่อเนื่อง รับภาพ Global Resumption ช่วยหนุนปริมาณขนส่ง นอกจากนี้ได้รับประโยชน์จากภาวะ Port Congestion ที่ยังไม่มีแนวโน้มว่าจะคลี่คลาย หนุนค่าระวางเรือ ในไตรมาส 4 อยู่ที่ 4.7 พันเหรียญฯต่อ TEU (โต 138% เทียบช่วงเดียวกันของปีก่อน, โต 9% เทียบไตรมาสก่อนหน้า)
ปรับประมาณการกำไรปี 2565-2566 ขึ้น 40%/22% หลักๆมาจากการปรับรายได้ขึ้น 30%/13% และปรับ GPM ขึ้น 0.8% สะท้อนมุมมองบวกจากปริมาณขนส่งและค่าระวาง รวมถึงการมีโปรเจคใหม่ๆ ที่ GPM ดี ช่วยหนุนการเติบโตต่อเนื่อง หลังปรับประมาณการและปรับ PE ขึ้นเป็น โต0.75SD จากค่าเฉลี่ย 5 ปี ที่ 25.3 เท่า (จาก โต0.5SD ที่ 22.9 เท่า) เพื่อสะท้อนมุมมองเชิงบวกต่ออุตสาหกรรมโลจิสติกส์ ได้ โดยปรับมูลค่าพื้นฐานปี 2565 ใหม่ ที่ 24.00 บาท (จากเดิม 16.00 บาท) แนะนำ “ซื้อ”